napirend Előterjesztő: Bencze Éva

A helyi adórendeletek felülvizsgálata

Tisztelt Képviselő-testület!

Litér Község Önkormányzat Képviselő-testületének a 2018. évi munkatervében szerepel, hogy november hónapban tárgyalja a helyi adórendeletek felülvizsgálatáról szóló előterjesztést.

Magyarország gazdasági stabilitásáról szóló 2011. évi CXCIV. törvény 32. §-a rögzíti az adójogszabályok elfogadásával kapcsolatos időbeli korlátokat. Ennek alapján fizetési kötelezettséget megállapító jogszabály (önkormányzati rendelet) kihirdetése és hatálybalépése között legalább 30 napnak el kell telnie. Erre tekintettel, ha az Önkormányzat fizetési kötelezettség növekedését eredményező adórendeletét 2019. január 1-től kívánja hatályba léptetni, akkor azt legkésőbb 2018. december 1-jén ki kell hirdetni.

A Nemzetgazdasági Minisztérium megküldte az „Egyes tételes helyi adómértékek valorizációjáról 2019. január 1-jétől” című tájékoztató levelét. Az ebben foglaltak alapján az egyes tételes helyi adómértékek maximumát az alábbiak szerint határozzák meg:

Építményadó 1.898,4 Ft/m2

Magánszemély kommunális adója: 29.340,3-Ft/adótárgy

Helyi Iparűzési adó 2 %

Reklámhordozó 12.000 Ft/m2

**2018. évi bevétel a költségvetési előirányzat képest 2018. október végén**

|  |  |  |  |
| --- | --- | --- | --- |
|  | **előirányzat** | **bevétel** | teljesülés %-ban |
| ÉPA | 15 500 000 | 15 200 000 | 98% |
| IPA | 55 000 000 | 52 700 000 | 95,80% |
| GJA 40% | 7 000 000 | 8 290 672 | 118,40% |
| KOMMUNÁLIS | 8 000 000 | 8 350 000 | 104,40% |
| TTH | 100 000 | 210 000 | 210% |
| BÍRSÁG |  | 58 951 |  |
| KÉP | 100 000 | 107 000 | 107% |
| összesen: | **85 700 000** | **84 916 623** | **99,1 %** |

**Építményadó**

Az Építményadó évi mértéke

* külterületen 800 Ft/m2
* belterületen: 700 Ft/m2
* reklámhordozók 6.000 Ft/m2
* sajátos építményfajták: 1.800 Ft/m2

2018. január 1-től bevezetésre került sajátos építményfajtákra vonatkozó külön adó mérték. A képviselő-testületnek lehetősége van saját hatáskörében a jelenlegi, hatályos rendeletében meghatározni, pontosítani a sajátos építményfajta adó alá tartozó építményeket. Az értelmező részben meghatározásra került a föld alatti építmény fogalma.

**Magánszemélyek kommunális adó**

Az adó alanya a Htv. alapján, az a magánszemély lehet, aki épület, építmény, lakás, telek tulajdonosa vagy vagyoni értékű jog jogosultja, valamint az, aki nem magánszemély tulajdonában álló lakás bérleti jogával rendelkezik.

A helyi szabályokat a magánszemélyek kommunális adójáról szóló 16/2017.(XI. 28.)

önkormányzati rendelet állapítja meg, mentességi, illetve kedvezményi feltétellel, mely szerint:

- lakás esetében 12.000 Ft/év/ adótárgy

- telek esetében 6.000 Ft/év/ adótárgy

Ezen adómértékeken illetve mentességi és kedvezményi jogosultak körét változtatni nem javasoljuk.

**c./ Iparűzési adó**

A Htv. 40. (1) bekezdés c) pontja alapján az állandó jelleggel végzett iparűzési tevékenység

esetén az adó évi mértékének felső határa az adóalap 2 %-a. Településünkön az iparűzési adó

mértéke 2005. január 1-től 2 %. mely a törvényi ménéknek felel meg, adóménék emelésre

nincs lehetőség. A település helyi adóbevételének több, mint 62 %-a a helyi iparűzési adóból származik. Az adó mértéke az állandó jelleggel végzett iparűzési tevékenység esetén 2005. január 1-től 2 %-ban került megállapításra, míg az ideiglenes jelleggel végzett iparűzési tevékenység esetén az adó mértéke naptári naponként 5.000.-Ft. Adómértékek a törvényi maximum mértéknek felel meg, így emelésre nincs lehetőség.

Az önkormányzat pénzügyi helyzete a megtett központi és helyi intézkedések eredményeként stabil és kiegyensúlyozott, ezért helyi adóink mértékét 2019. évre nem javasoljukemelni.

Tisztelt Képviselő-testület!

Kérem az előterjesztés megtárgyalását és a határozati javaslat elfogadását.

Litér, 2018. november 17.

Bencze Éva

jegyző

**Litér Község Önkormányzat Képviselő-testületének**

**…./2018. (XI….) Önkormányzati rendelete**

**az építményadóról szóló 12/2014.(IX.29.) önkormányzati rendelet módosításáról**

Litér Község Önkormányzatának Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, Magyarország Alaptörvénye 32. cikk (1) bekezdés h) pontjában meghatározott feladatkörben eljárva a következőket rendeli el:

1. § Litér Község Önkormányzat Képviselő-testületének 12/2014.(IX.29.) önkormányzati rendelet (a továbbiakban: Rendelet) 1. §-a helyébe a következő rendelkezés lép.
2. § E rendelkezés alkalmazásában

Sajátos építményfajták: épületnek nem minősülő hírközlési, közmű és energiaellátási, vízellátási és vízgazdálkodási alkalmazására szolgáló építmények, kivéve a nyomvonal jellegű építmények.

Földalatti építmény: földdel fedett és nem emelkedik ki a környező és a csatlakozó terepszintből, kivéve a bejárat felőli oldal.

2.§ A Rendelet 2. §-a helyébe a következő rendelkezés lép

2. § (1) Az adó alapja az építmény m2–ben számított hasznos alapterülete.

2. § (2) Az adó évi mértéke:

1. belterületen 700 Ft/m2
2. külterület 800 Ft/m2
3. reklámhordozó 6.000 Ft/m2
4. sajátos építményfajták 1.800 Ft/m2
5. § A Rendelet 3.§ (2) bekezdése helyébe a következő rendelkezés lép

(2) Üdülési célra használt építmény esetében a kedvezményes adó évi mértéke a   
 2.§-ban meghatározott adó mérték 50%-a.

A Rendelet 3.§-a a következő (3) bekezdéssel egészül ki

(3) Földalatti építmény esetében a kedvezményes adó évi mértéke a 2.§-ban meghatározott adó mértékének 35%-a.

4.§ E rendelet 2019. január 1-én lép hatályba.

|  |  |  |
| --- | --- | --- |
| Szedlák Attila |  | Bencze Éva |
| polgármester |  | jegyző |

**Litér Község Önkormányzat Képviselő-testületének**

**az építményadóról szóló 12/2014.(IX.29.)**

**önkormányzati rendelet módosításáról szóló**

**…/2018. (XI…..) önkormányzati rendeletének indoklása és hatástanulmánya**

Általános indoklás

Litér Község ÖnkormányzatKépviselő-testülete a helyi adókról szóló 1990. évi C. törvény 1. § (1) bekezdésében és 43. § (3) bekezdésében kapott felhatalmazás alapján, az Alaptörvény 32. cikk (1) bekezdés a) és h) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva a következőket módosította az építményadóról szóló rendeletét

Részletes indoklás

Pontosításra került az adó mértéke, azaz a meghatározott összegek egy évre vonatkoznak. Sajátos építményfajták törvényi értelmezésének belefoglalása.

Hatásvizsgálat

A hatásvizsgálat során vizsgálva volt:

Társadalmi, gazdasági, költségvetési hatás:

Társadalmi, gazdasági, költségvetési hatása a rendelet módosításnak nincs.

Környezeti és egészségi következményei:

A rendelet módosításának környezet- és egészségügyi hatása nincs.

Adminisztratív terheket befolyásoló hatása:

A rendelet módosítása adminisztratív terhet nem rótt a közös önkormányzati hivatal dolgozóira

A jogszabály megalkotásának szükségessége, a jogalkotás elmaradásának várható következményei:

A rendelet módosítását a magasabb szintű jogszabályhoz való igazítás követelte meg.

A jogszabály alkalmazásához szükséges személyi, szervezeti, tárgyi és pénzügyi feltételek

A jogszabály alkalmazásához a személyi, szervezeti és tárgyi feltételek adottak.

#### Litér Község Önkormányzat Képviselő-testületének

**12/2014.(IX.29.) önkormányzati rendelete az építményadóról[[1]](#footnote-1)**

Litér Község Önkormányzatának Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, Magyarország Alaptörvénye 32. cikk (1) bekezdés h) pontjában meghatározott feladatkörben eljárva a következőket rendeli el:

1.§[[2]](#footnote-2) E rendelkezés alkalmazásában

A sajátos építményfajták: épületnek nem minősülő hírközlési, közmű és energiaellátási, vízellátási és vízgazdálkodási alkalmazására szolgáló építmények, kivéve a nyomvonal jellegű építmények.

A földalatti építmény: földdel fedett és nem emelkedik ki a környező és a csatlakozó terepszintből, kivéve a bejárat felőli oldal.

2. §[[3]](#footnote-3) (1) Az adó alapja az építmény m2–ben számított hasznos alapterülete.

(2) Az adó évi mértéke:

a) belterületen 700 Ft/m2

1. külterület 800 Ft/m2
2. reklámhordozó 6.000 Ft/m2
3. sajátos építményfajták 1.800 Ft/m2

3.§ (1**)** A helyi adókról szóló 1990. évi C. törvény 13 §-ában felsoroltakon kívül mentes az adó alól:

a) a Htv. 52. § 26. pontja szerinti vállalkozónak nem minősülő magánszemély tulajdonában lévő lakás, és a nem lakás céljára szolgáló épület, épületrész (a továbbiakban együtt: építmény) és az üresen álló építmény,

b) a szociális, egészségügyi és gyermekvédelmi, nevelési-oktatási, közművelődési intézmények, a sportlétesítmények céljára használt helyiség,

c) a műemlék építmény,

d) egy gépkocsi tárolására használt garázs.

(2)[[4]](#footnote-4)Üdülési célra használt építmény esetében a kedvezményes adó évi mértéke a 2.§-ban meghatározott adó mérték 50%-a.

(3)[[5]](#footnote-5) Földalatti építmény esetében a kedvezményes adó évi mértéke a 2.§-ban meghatározott adó mérték 35%-a.

4.§ (1)Ez a rendelet 2019. január 1. napján lép hatályba.

Szedlák Attila Bencze Éva

polgármester jegyző

1. Egységes szerkezet [↑](#footnote-ref-1)
2. Módosította a …./2018. (……) önkormányzati rendelet [↑](#footnote-ref-2)
3. Módosította a 16/2017.(XI.28.); …/2018. (……) önkormányzati rendelet [↑](#footnote-ref-3)
4. Módosította a …./2018. (……) önkormányzati rendelet [↑](#footnote-ref-4)
5. Módosította a …./2018. (……) önkormányzati rendelet [↑](#footnote-ref-5)